recursal/SuperWikiNEXT-32B huggingface dataset:
| பல்லவ சிம்ம கொடி |
| --- |
| பல்லவ மன்னர்களின் பட்டியல் |
| **முற்காலப் பல்லவர்கள்** |
| பப்பதேவன் | சிவகந்தவர்மன் |
| விசய கந்தவர்மன் |
| புத்தவர்மன் |
| விட்ணுகோபன் I |
| **இடைக்காலப் பல்லவர்கள் - தமிழ் நாடு** |
| குமாரவிட்ணு I |
| கந்தவர்மன் I |
| வீரவர்மன் |
| கந்தவர்மன் II II பொ. யு. 400 - 436 |
| சிம்மவர்மன் I II பொ. யு. 436 - 477 |
| கந்தவர்மன் III |
| நந்திவர்மன் I |
| **இடைக்காலப் பல்லவர்கள் - ஆந்திர பிரதேசம்** |
| விட்ணுகோபன் II |
| சிம்மவர்மன் II |
| விட்ணுகோபன் III |
| **பிற்காலப் பல்லவர்கள்** |
| சிம்மவர்மன் III |  |
| சிம்மவிட்டுணு | பொ. யு. 556 - 590 |
|  மகேந்திரவர்மன் I | பொ. யு. 590 - 630 |
|  நரசிம்மவர்மன் I (மாமல்லன்) | பொ. யு. 630 - 668 |
| மகேந்திரவர்மன் II | பொ. யு. 668 - 669 |
|  பரமேசுவரவர்மன் | பொ. யு. 669 - 690 |
|  நரசிம்மவர்மன் II (இராசசிம்மன்) | பொ. யு. 690 - 725 |
| பரமேசுவரவர்மன் II | பொ. யு. 725 - 731 |
|  நந்திவர்மன் II (பல்லவமல்லன்) | பொ. யு. 731 - 796 |
| தந்திவர்மன் | பொ. யு. 775 - 825 |
| நந்திவர்மன் III | பொ. யு. 825 - 850 |
| நிருபதுங்கவர்மன் (தென் பகுதி) | பொ. யு. 850 - 882 |
| கம்பவர்மன் (வட பகுதி) | பொ. யு. 850 - 882 |
| அபராசிதவர்மன் | பொ. யு. 882 - 901 |
| தொகு |

**இரண்டாம் நந்திவர்மன்** கி.பி 732 - 769களில் தென்னிந்தியாவை ஆண்ட பல்லவ மன்னன் ஆவார்.

பதவியேற்றல்
-----------

கி.பி 731 பல்லவ மன்னர் பரமேஸ்வரவர்மன் சந்ததியில்லாமல் இறந்துவிட, எதிரிகளின் கைகளின் பல்லவதேசம் சிக்காமல் இருக்க தண்டநாயகர்களும், அறிஞர்களும் கம்புஜதேசம் (தற்போதைய கம்போடியா மற்றும் வியட்நாம்) சென்றனர். அங்கே சென்லா அரசராக ஆட்சி செய்து வந்த சிம்மவிஷ்ணுவின் தம்பியாகிய பீமவர்மன் வழிவந்த கடவேச ஹரி வர்மாவின் நான்கு இளவரசர்களில் பல்லவதேசம் வந்து ஆட்சிசெய்ய சம்மதம் தெரிவித்த பல்லவ மன்னன் நந்திவர்மனை அழைத்து வந்து பதவியேற்கச் செய்தனர்.

பட்டத்திற்கு வரும் பொழுது நந்திவர்மனுக்கு பன்னிரண்டு வயது தான். இதைப் பற்றிக் குறிப்பிடும் பண்டைய இலக்கியங்கள் சிறுவயதில் பட்டத்திற்கு வந்த மன்னன் என்று இரண்டாம் நந்திவர்மனைப் பற்றி தெரிவிக்கின்றன.

ஆட்சியும் போர்களும்
-------------------

 பரமேஸ்வரவர்மன் மற்றும் ராஜசிம்மனால் பலமாக்கப்பட்டிருந்த பல்லவ நாட்டின் அரசனாக முடிசூட்டிக் கொண்டான். அந்தக் காலத்தில் தென்னிந்தியாவை ஆண்டு கொண்டிருந்த மன்னர்கள் பல்லவ வம்சத்தை சந்ததியில்லாமல் ஒழிக்க எண்ணி பல்லவநாட்டின் மீது படையெடுத்தார்கள். அப்பொழுது இரண்டாம் நந்திவர்மனுக்கு வயது 12. இந்தப் போரில் முதல் முறையாக சிம்மவிஷ்ணு வழிவந்த பல்லவர்கள் தோற்கடிக்கப்பட்டாலும், பல்லவர் படைகளின் பலத்தால் ஆட்சிப் பகுதியில் எந்தவிதமான இழப்பும் இல்லாமல் பல்லவநாடு மீண்டது. 

இந்தக் காலத்தைப் பற்றிக் குறிப்பிடும் கல்வெட்டுகள், பெரும்பாலும் இரண்டாம் நந்திவர்மனின் ஆட்சி அமைதியாக இருந்ததாகவே தெரிவிக்கின்றன. இம்மன்னரின் ஆட்சிக்காலத்தில் சோழர்களுக்கும் பல்லவர்களுக்கும் எதிரிகளான பாண்டியர்கள் இம்மன்னரிடம் தோல்வியுற்றனர். தற்போதைய நாகர்கோவில் மாவட்டத்தில் உள்ள பகவதி அம்மன் ஆலயம் இம்மன்னனால் கட்டுவிக்கப்பட்டது. இதன் மூலம் தென்னிந்தியாவில் இம்மன்னனின் ஆட்சி பலமாக நிறுவப்பட்டிருந்தது உறுதியாகிறது.

இம்மன்னர் கி.பி 769 ஆண்டு மறைந்தார். திருமங்கை ஆழ்வார் இவரது காலத்தவராக இருக்கலாம் எனக் கருதப்படுகிறது.

மேற்கோள்கள்
-----------

1. ↑  Chapter 20: South India (1999 (Second Edition)). *Ancient Indian history and Civilization*. New Age International (P) Ltd. Publishers, New Delhi. பக். 449. பன்னாட்டுத் தரப்புத்தக எண்:81-224-1198-3.
**இரண்டாம் துர்லபராஜா** (*Durlabharaja* II) (ஆட்சி சுமார் 998-1012 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

வரலாறு
------

துர்லப-ராஜா சகமான மன்னர் சிம்மராஜாவின் மகன். இவர் தனது சகோதரர் இரண்டாம் விக்ரகராஜாவுக்குப் பிறகு சகமானாவின் சிம்மாசனத்தில் அமர்ந்தார். விக்ரகராஜாவின் ஹர்ஷநாத் கோயில் இரண்டு சகோதரர்களை இராமர் - இலட்சுமணன் மற்றும் கிருட்டிணன் - பலராமனுடன் ஒப்பிடுகிறது. இவருக்கு சந்திரராஜா மற்றும் கோவிந்தராஜா என்ற இரண்டு சகோதரர்கள் இருந்தனர் (அதே பெயர்களைக் கொண்ட சகமான மன்னர்களுடன் குழப்பமடைய வேண்டாம்). 

துர்லபனின் ஆட்சிக் காலத்தின் பொ.ச.999 தேதியிட்ட இரண்டு கல்வெட்டுகள் பர்பத்சரில் உள்ள கின்சாரியா மற்றும் இராஜஸ்தானில் உள்ள சக்ராய் ஆகிய இடங்களில் கண்டுபிடிக்கப்பட்டுள்ளன. சக்ராய் கல்வெட்டின் படி, இவர் மகாராஜாதிராஜா ("மன்னர்களுக்கெல்லாம் மன்னன்") என்ற பட்டத்தை ஏற்றுக்கொண்டார். கின்சாரியா கல்வெட்டு இவர் *துர்லங்கியா-மேரு* என்று அழைக்கப்பட்டதாகக் கூறுகிறது, இது அவரது எதிரிகள் அவரது கட்டளைகளுக்குக் கீழ்ப்படிந்ததைக் குறிக்கிறது. அசோசித்தனா அல்லது ரசோசித்தன மண்டலத்தை இவர் கைப்பற்றியதாகவும் கல்வெட்டு கூறுகிறது. இது இன்றைய ரோத்தக் மாவட்டமாக இருக்கலாம் என்று வரலாற்றாசிரியர் ஆர்.பி. சிங் ஊகிக்கிறார். துர்லபன், தோமரா அரசனிடமிருந்து இப்பகுதிகளைக் கைப்பற்றியிருக்கலாம்.

அஸ்திகுந்தி இராஷ்டிரகூட கிளையின் தலைவரான தவாலாவின் பொ.ச. 996 தேதியிட்ட கல்வெட்டில் இவரைப் பற்றிய ஒரு குறிப்பில் காண்கிறார். இந்த கல்வெட்டின் படி, துர்லபனால் தாக்கப்பட்ட மகேந்திரன் என்ற மன்னனுக்கு தவாலா உதவ வந்தான். துர்லபனின் போட்டியாளர்களான சௌலுக்கியர்களின் நிலப்பிரபுத்துவத்தில் இருந்த சமகால நாட்டுல சாஹமான அரசருடன் இந்த மகேந்திரனை அடையாளம் காணலாம். மகேந்திரனை விடுவிக்க தவாலா ராஜதந்திரம் மற்றும் பலம் இரண்டையும் பயன்படுத்தியதாக கல்வெட்டு கூறுகிறது.  வரலாற்றாளர் டி.ஆர். பண்டார்கரின் கூற்றுப்படி, தவாலாவின் கல்வெட்டில் குறிப்பிடப்பட்டுள்ள துர்லபராஜா வேறொரு அரசரான துர்லபராஜா சோலங்கியராக இருக்கலாம். 

ஆரம்பகால இடைக்கால முஸ்லிம் வரலாற்றாசிரியர்கள், |அஜ்மீரின் ஆட்சியாளர் பொ.ச.1008 -இல் கசினியின் மகுமூத்துக்கு எதிராக ஆனந்தபாலனுக்கு ஆதரவாக இந்து ஷாகி அரசர்களின் கூட்டமைப்பில் சேர்ந்தார் என்று கூறுகின்றனர். ஆர்.பி. சிங் இந்த ஆட்சியாளரை துர்லபராஜா என்று அடையாளப்படுத்துகிறார். மகுமூத் இந்துப் பிரதேசங்களை மீண்டும் மீண்டும் சூறையாடுவதைத் தடுக்க கூட்டமைப்பு தவறிவிட்டது. 

துர்லபனின் துணை அதிகாரிகளில், மாதவன் என்ற மந்திரியும், தாதிசிக சாச்சா என்ற நிலப்பிரபுவும் அறியப்படுகிறார்கள். இவருக்குப் பிறகு இவரது சகோதரர் மூன்றாம் கோவிந்தராஜா ஆட்சிக்கு வந்தார்.

சான்றுகள்
---------

1. 1 2 3  Dasharatha Sharma 1959, ப. 33.
2. 1 2 3  R. B. Singh 1964, ப. 122.
3. ↑  R. B. Singh 1964, ப. 240.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
* R. V. Somani (1976). *History of Mewar, from Earliest Times to 1751 A.D.*. Mateshwari. இணையக் கணினி நூலக மையம்:2929852. .
* *A History of Rajasthan Rima Hooja*. Rupa & Company. 2006. பன்னாட்டுத் தரப்புத்தக எண்:8129108909.
ஒரு **தலைநகர் ஆட்பகுதி** அல்லது **தலைநகர் மாவட்டம்** என்பது நாட்டின் அரசு கோலோச்சும் சிறப்பு நிர்வாகக் கோட்டம் ஆகும். ஒரு கூட்டாட்சி அமைப்பில் எந்தவொரு மாநிலமும் தன்னகத்தே நாட்டின் தலைநகரம் இருப்பதால் சிறப்புற இயலாது. தலைநகர் ஆட்பகுதி ஒரு சிறப்பு கூட்டாட்சி மாவட்டமாக இருக்கலாம்.

இங்கு நாட்டின் தலைநகரை நிர்வகிக்கும், ஆனால் தனி சிறப்புநிலை வழங்கப்படாத கோட்டங்களை இனம் காண வேண்டும்.(எடுத்துக்காட்டாக இல்-டெ-பிரான்ஸ் பகுதிக்கும் மற்ற பிரான்ஸின்) பகுதிகளுக்கும் எந்த வேறுபாடும் இல்லை). சில கூட்டாட்சி நாடுகளில் (பெல்ஜியம் போல்), தங்கள் தலைநகருக்கு மற்ற மாநிலங்களுக்கு இணையாக முழு அதிகாரம் கொடுக்கப்பட்டுள்ளது.

சில கூட்டாட்சி நாடுகளில் தலைநகரை சூழ்ந்துள்ள பகுதிகளுக்கு எந்த தனி சிறப்பும் வழங்கப்படுவதில்லை.வேறு சில நாடுகளில் தேசிய தலைநகரம் மாநில தலைநகரத்துடன் ஒன்றிணைந்துள்ளது:
பொஸ்னியாவும்,ஹெர்ஸகொவினாவுமிற்கான தலைநகர்சரயேவோ, பொஸ்னியாவும், ஹெர்ஸகொவினாவுற்குமான கூட்டாட்சியின் தலைநகருமாகும்; மற்றும் சுவிற்சர்லாந்து நாட்டுத்தலைநகர் பெர்ன், பெர்ன் கன்டோன் தலைநகரமுமாகும்.

இரண்டு தேசிய தலைநகரங்கள் தனி கூட்டாட்சி மாவட்டங்களுமல்லாது,கூட்டாட்சி மாநில தலைநகரங்களுமல்லாது உள்ளன: கனடாவின் தலைநகர் ஒட்டாவா,மற்றும் மைக்ரோனேசியா கூட்டாட்சியின் தலைநகர் பாலிகிர். கனடா அரசு ஒட்டாவா பகுதியை தேசிய தலைநகர் வலயமாக அறிவித்திருந்தாலும் இது ஒரு நிர்வாக அமைப்பல்ல; கூட்டாட்சி அமைப்பில் இப்பகுதியில் உள்ள நிலங்களையும் கட்டிடங்களையும் நிர்வகிக்கும் அரசு நிறுவனத்தின் எல்லைப்பகுதியேயாகும்.

தங்கள் தேசிய தலைநகரப் பகுதிகளுக்கு சிறப்பு நிர்வாக மாவட்ட அல்லது ஆட்பகுதி கொண்டவை கீழே உள்ளன:

இந்தியா
-------

தேசிய தலைநகர் பகுதி (NCT) இந்தியாவின் ஒரு சிறப்பு ஆட்சிப்பகுதியாகும். இந்த ஆட்பகுதி மூன்று நகரங்களை தன்னகத்தே கொண்டுள்ளது: புது தில்லி, தில்லி மற்றும் தில்லி கண்டோன்மென்ட். இது தவிர கணக்கெடுப்பில் உள்ள ஊர்கள் 59 மற்றும் 165 கிராமங்களையும் உள்ளடக்கியது.

நவம்பர் 11,1956 ஆம் ஆண்டில் தில்லி தலைநகரப் பகுதி தனி ஒன்றிய ஆட்சிப்பகுதியாக அமைக்கப்பட்டது. இந்திய அரசியலமைப்பு (அறுபத்தொன்பதாவது திருத்தம்) சட்டம், 1991, தில்லி ஒன்றிய ஆட்சிப்பகுதியை (Union Territory of Delhi), தில்லி தேசிய தலைநகரப் பகுதியாக முறைப்படி அறிவித்தது. இச் சட்டத்தின்படி, இப் பகுதிக்கு முதலமைச்சர் தலமையேற்கும் வரையறுக்கப்பட்ட அதிகாரங்களுடன் கூடிய சட்டசபை ஒன்றும் அமைக்கப்பட்டது.

இங்கு ஆட்சியமைப்பு தனித்த இயல்புடையது; மக்களால் தேர்ந்த அரசு மாநகர பொறுப்புகளை கையாள நடுவண் அரசு காவல் மற்றும் பொது நிர்வாகத்தை மேற்கொள்கிறது.

.
**மங்கோலியப் பீடபூமி** மத்திய ஆசியப் பீடபூமியின் ஒரு பகுதியாக உள்ளது. இது 37 ° 46'-53 ° 08'N மற்றும் 87 ° 40'-122 ° 15'E புவியியல் ஆள்கூற்றுக்கு இடையில் அமைந்துள்ளது. இது சுமார் 32 இலட்சம் சதுர கி.மீ. (12 இலட்சம் சதுர மைல்) பரப்பளவில் உள்ளது. இதன் கிழக்கில் கிரேட்டர் ஹிங்கன் மலைகள் , தெற்கில் இன் மலைகள் , மேற்கில் அல்டாய் மலைகள் , வடக்கில் சியான் மற்றும் கென்டீ மலைகள் உள்ளன.  இப்பீடபூமியில் கோபி பாலைவனமும், உலர்ந்த புல்வெளி மண்டலங்களும் அடங்கும். இது ஏறக்குறைய 1,000 முதல் 1,500 மீட்டர் உயரம் கொண்டது. இதில் குலுன்புயிர் மிகக் குறைவான இடமாகவும், அல்டாய் மிக உயர்ந்த இடமாகவும் உள்ளது.

அரசியல் ரீதியாக, பீடபூமி மங்கோலியா, சீனா மற்றும் உருசியா இடையே பிரிக்கப்பட்டுள்ளது. சீனாவில், உள் மங்கோலியா மற்றும் சிஞ்சியாங் சுயாட்சி மண்டலங்களின் பகுதிகள் பீடபூமியில் உள்ளன. உருசியாவில், பீடபூமி புர்யத்தியா மற்றும் தெற்கு இர்குத்சுகு பகுதிகளைக் கொண்டுள்ளது.

மேற்கோள்கள்
-----------

1. 1 2  Zhang, Xueyan; Hu, Yunfeng; Zhuang, Dafang; Qi, Yongqing; Ma, Xin (2009). "NDVI spatial pattern and its differentiation on the Mongolian Plateau". *Journal of Geographical Sciences* (Springer-Verlag) **19**: 405. doi:10.1007/s11442-009-0403-7.

வெளி இணைப்புகள்
---------------

* John, Ranjeet; et al. "Vegetation response to extreme climate events on the Mongolian Plateau from 2000 to 2010". IOP Publishing. 26 November 2016 அன்று பார்க்கப்பட்டது. Explicit use of et al. in: `|last2=` (உதவி)
* "Mongolian Plateau region, Mongolia and China". *Britannica.com*. பிரித்தானிக்கா கலைக்களஞ்சியம். 2 August 1999. 26 November 2016 அன்று பார்க்கப்பட்டது.
குளோசோவின் கட்டமைப்பு-NB9H10
**அசாபோரேன்** (*Azaborane*) என்பது வழக்கமாக ஒரு போரான்-ஐதரைடு தொகுதியைக் குறிக்கும். இத்தொகுதியின் BH உச்சிகள் N அல்லது NR குழுக்களால் இடப்பெயர்ச்சி செய்யப்பட்டிருக்கும். ( R = H , கரிம பதிலியாகும்) 

பல தொடர்புடைய போரேன்கள் போல இந்த தொகுதிகளும் பன்முகம் கொண்டவையாக உள்ளன. எனவே இவற்றையும் குளோசோ, நிடோ, அராக்னோ, இத்யாதி என வகைப்படுத்த இயலும். பன்முகக் கூடு எலக்ட்ரான் இணை கோட்பாட்டிற்கான வேடு விதிகளின் படி வரையறுப்பதென்றால் NR 4 எலக்ட்ரான் உச்சியையும் N 3 எலக்ட்ரான் உச்சியையும் கொண்டிருக்கும். மின்சுமை-நடுநிலை நிடோ-( NB10H13 ( அதாவது (NH)(BH)10), குளோசோ-NB11H12 ( அதாவது (NH)(BH)11) போன்றவை முதன்மையான எடுத்துக்காட்டுகளாகும்.

இமினோபோரேன்கள் (வாய்ப்பாடு = RN=NR'), போரசீன்கள் போன்ற எளிய சேர்மங்களும் அசோபோரேன்கள் என்றே குறிப்பிடப்படுகின்றன.

மேற்கோள்கள்
-----------

1. ↑  Lenka Schneider, Ulli Englert, Peter Paetzold (1994). "Die Kristallstruktur von Aza‐closo‐decaboran NB9H10". *Z. Anorg. Allg. Chem.* **620**: 1191–1193. doi:10.1002/zaac.19946200711.
2. ↑  P. Paetzold (1991). "New Perspectives in Boron-Nitrogen Chemistry-I". *Pure Appl. Chem.* **63**: 345–350. doi:10.1351/pac199163030345. .
**மங்கோலியர்களின் எழுச்சி: ஐந்து சீன ஆதாரங்கள்** (The Rise of the Mongols: Five Chinese Sources) என்பது ஒரு வரலாற்று நூல் ஆகும். இந்நூலை கிறித்தோபர் அட்வுட் என்கிற அமெரிக்க வரலாற்றாளர் எழுதியுள்ளார். இந்நூல் 2021ஆம் ஆண்டு வெளியிடப்பட்டது. சீனர்களின் பார்வையில் மங்கோலியர்களின் எழுச்சியைப் பற்றி இந்நூல் குறிப்பிடுகிறது. இந்நூலில் குறிப்பிடப்பட்டுள்ள ஐந்து சீன நூல்கள் முறையே,

1. "ஜியான்யான் ஆண்டுகள் முதல், நீதிமன்றம் மற்றும் நாட்டிலிருந்து தொடர்பற்ற குறிப்புகளிலிருந்து எடுக்கப்பட்ட தேர்வுகள், தொகுதி 2" - லீ சின்சுவான்
2. "மங்-தாதர்கள் பற்றிய ஒரு பதிவு" - சாவோ காங்
3. "கறுப்பு தாதர்கள் பற்றிய ஒரு சுருக்கம்" - பெங் தயா மற்றும் சு டிங்
4. "செயலகத்தின் இயக்குநர் மரியாதைக்குரிய எலு அவர்களுக்காக ஆன்ம வழி நடுகல்" - சாங் சிச்சென்
5. "பயணக் குறிப்புகள்" - சாங் தெகுயி

இதில் மூன்று நூல்கள் தெற்கு சாங் அரசமரபின் தூதுவர்களாலும், இரண்டு நூல்கள் மங்கோலியர்களிடம் பணியாற்றிய வடக்கு சீன அதிகாரிகளாலும் எழுதப்பட்டுள்ளன. இந்நூல்கள் ஆரம்பகால மங்கோலியர்களின் மீது ஒரு மாறுபட்ட பார்வையை நமக்குக் கொடுக்கின்றன. இவை இசுலாமிய மற்றும் கிறித்தவ பயணிகளின் நூல்களில் இருந்து மட்டும் வேறுபடாமல், மங்கோலியர்களின் இரகசிய வரலாற்றில் இருந்தும் வேறுபடுகின்றன.

உசாத்துணை
---------

1. ↑  மங்கோலியர்களின் எழுச்சி: ஐந்து சீன ஆதாரங்கள் (ஆங்கிலம்)
**சைவ சித்தாந்த மடாலயம்** சைவ இந்து மதத்துடன் தன்னை அடையாளப்படுத்திக் கொள்ளும் ஒரு அமைப்பாகும். *குருதேவா* என்ற கௌரவப் பட்டத்துடன் யாழ்ப்பாணத்தைச் சேர்ந்த சிவயோகஸ்வாமி அவர்களால் ஆரம்பிக்கப்பட்ட ஆன்மீக ஆசிரியரான மறைந்த சத்குரு சிவாய சுப்ரமுனியசுவாமியின் பணியை இது ஆதரிக்கிறது. சைவ இந்து மதத்தைப் பாதுகாத்து மேம்படுத்துவதே கோயிலின் பணியாகும். அமெரிக்கா, கனடா, மொரிஷியஸ், மலேசியா, சிங்கப்பூர், இந்தியா, இலங்கை மற்றும் பல ஐரோப்பிய நாடுகள் உட்பட உலகின் பல நாடுகளுக்கும் கோவிலில் அங்கத்துவம் உள்ளது. சத்குரு போதிநாத வேலன்சாமியின் தலைமையில் தங்கள் குடும்பங்கள், சமூகங்கள் மற்றும் உலகளாவிய சமூகத்தில் சைவத்தை ஆதரிக்கும் குறிக்கோளுடன் உறுப்பினர்கள் பிராந்திய பணிகளாக ஒழுங்கமைக்கப்பட்டுள்ளனர்.

வரலாறு
------

இக்கோயில் 1949 ஆம் ஆண்டு சத்குரு சிவாய சுப்ரமுனியசுவாமி அவர்களால் நிறுவப்பட்டது, ஒரு சைவ இந்து குரு, யாழ்ப்பாண சிவயோகஸ்வாமி அவர்களால் தொடங்கப்பட்டது. கோயிலின் பெயர் தமிழ் மொழியில் இருந்து வந்தது.

நோக்கம்
-------

 மொரிஷியஸில் உள்ள கோயிலின் ஆன்மிக பூங்காவில் மாதாந்திர விநாயகர் ஹோமத்தில் ஆயிரக்கணக்கானோர் கலந்து கொள்கின்றனர்.
தென்னிந்தியா மற்றும் இலங்கையின் தமிழ் கலாச்சாரம், மரபுகள் மற்றும் வேதங்களில் பொதிந்துள்ள சைவ இந்து மதத்தைப் பாதுகாத்தல் மற்றும் மேம்படுத்துவதே கோயிலின் முக்கிய நோக்கமாகும்.

இறையியல்
--------

அதன் இறையியல் வேதங்கள், சைவ ஆகமங்கள் மற்றும் திருமூலரால் இயற்றப்பட்ட தமிழ் வேதமான பண்டைய திருமந்திரம் ஆகியவற்றில் அடித்தளமாக உள்ளது.

காட்சி
------

* இறைவன் கோவில்இறைவன் கோவில்
* இறைவன் கோவில்இறைவன் கோவில்
* தொலைவில் இருந்து கொடியுடன் காட்சியளிக்கும் இறைவன் கோவில்தொலைவில் இருந்து கொடியுடன் காட்சியளிக்கும் இறைவன் கோவில்
* இறைவன் கோயிலின் உட்புறம்இறைவன் கோயிலின் உட்புறம்
* இறைவன் கோயிலின் உள்ளேஇறைவன் கோயிலின் உள்ளே
* இறைவனின் கோவிலின் கருவறை அல்லது கருவறையின் மேல் உள்ள விமானம்இறைவனின் கோவிலின் கருவறை அல்லது கருவறையின் மேல் உள்ள விமானம்
* இறைவன் கோவில் கட்டப்பட்டு வருகிறதுஇறைவன் கோவில் கட்டப்பட்டு வருகிறது
* கடவுள் கோயிலின் உள்சுவர்கடவுள் கோயிலின் உள்சுவர்

குறிப்புகள்
-----------

1. ↑  "Our Temples".

வெளி இணைப்புகள்
---------------

* சைவ சித்தாந்த ஆலயத்தின் முகப்புப்பக்கம்
**அஸ்ஸாம் அக்கார்ட்** (ஆங்கில மொழி: *Assam Accord*) என்பது இந்திய அரசிற்கும் அஸ்ஸாமிய மாணவர் அமைப்பிற்கும் இடையே 1985 ஆகஸ்ட் அன்று புது தில்லியில் போடப்பட்ட புரிந்துணர்வு ஒப்பந்தமாகும். இந்த நிகழ்விற்குப் பிறகு மாணவர் இயக்கம் ஆட்சி பொறுப்பிற்கும் வந்தது.

பின்னணி
-------

1979 இல் நடந்த இடைத்தேர்தலில் வங்கதேசத்திலிருந்து வந்தவர்களில் பலர் வாக்குரிமை பெற்றிருந்ததாகச் சர்ச்சை கிளம்பியது. அதிலிருந்து ஆறு ஆண்டுகளாக அனைத்து அஸ்ஸாம் மாணவர் இயக்கம்(AASU) என்ற அமைப்பு சட்டத்திற்குப் புறம்பான வெளிநாட்டுக் குடிமக்களை (வங்கதேசத்தவர்) அம்மாநிலத்திலிருந்து அடையாளம் கண்டு வெளியேற்றச் சொல்லிப் போராடியது. இப்போராட்டங்களை முடிவிற்குக் கொண்டுவர அப்போதைய பிரதமர் இராஜீவ் காந்தி தலையீட்டில் இந்த அஸ்ஸாம் அக்கார்ட் ஒப்பந்தம் 1985 இல் போடப்பட்டு, அமைதி திரும்பியது.இந்த ஒப்பந்தத்தால் சில கோரிக்கைகள் நிறைவேற்றப்பட்டாலும் சிலவற்றைத் தீர்த்து வைக்க இயலவில்லை.

முக்கிய அம்சம்
--------------

மாநில மக்களின் உரிமையைப் பாதுகாக்கும் பொருட்டு, இந்த ஒப்பந்தமானது குறிப்பாக ஐந்து அம்சங்களைக் கொண்டுள்ளது.

* வெளிநாட்டினர் குடியமர்வு
* பொருளாதார வளர்ச்சி
* வெளிநாட்டினருக்கான அசையாச் சொத்து விற்பனை
* அரசு நிலங்களை அபகரிப்பிருந்து பாதுகாத்தல்
* பிறப்பு இறப்பினைப் பதிவு செய்தல்

1966 ஜனவரி ஒன்றாம் நாளுக்கு முன் அஸ்ஸாமிற்குக் சட்டத்திற்குப் புறம்பாகக் குடியேறி வந்தவர்களுக்குக் குடியுரிமை வழங்கப்படும். அதன் பிறகு 1971 மார்ச் 24 வரை வந்தவர்கள் வெளிநாட்டினர் சட்டம் 1946 மற்றும் வெளிநாட்டினர் தீர்ப்பாயம் ஆணை 1964 இன்படி தங்களை வெளிநாட்டினர் எனப் பதிவு செய்துகொண்டு, பத்தாண்டுகளுக்குப் பிறகு குடியுரிமை பெறலாம் என்கிறது.

கையெழுத்திட்டோர்
----------------

**அஸ்ஸாம் இயக்கப் பிரதிநிதிகள்**

* பிரபுல்ல குமார் மகந்தா, தலைவர், அனைத்து அஸ்ஸாம் மாணவர் இயக்கம் (All Assam Students Union)
* ப்ருகு குமார் புகுன், பொதுச் செயலாளர், அனைத்து அஸ்ஸாம் மாணவர் இயக்கம்
* பிரஜ் ஷர்மா, பொதுச் செயலாளர், ஆல் அசோம் கன பரிசத்

**இந்திய மற்றும் அஸ்ஸாம் அரசு பிரதிநிதிகள்**

* ஆர்.டி. பிரதான், உள்துறைச் செயலர், இந்திய அரசு
* பி.பி. திரிவேதி, தலைமைச் செயலர், அஸ்ஸாம் அரசு

**முன்னிலை**

* ராஜீவ் காந்தி, இந்தியப் பிரதமர்

இவ்வற்றையும் பார்க்க
--------------------

* தேசிய குடிமக்கள் பதிவேடு (இந்தியா)
* இந்தியக் குடியுரிமை (திருத்தச்) சட்டம் 2019

மேற்கோள்கள்
-----------

1. ↑  "Assam Accord" (PDF).
2. ↑  Text of Assam Accord, according to the Part II (A) The Assam Gazette 23 June 2015, pp 7
3. ↑  Assam Accord from the South Asia Terrorism Portal
4. 1 2 3  "What is Assam Accord of 1985 and how amended citizenship law challenges it?". indiatoday.. பார்த்த நாள்: 19 December 2019.
5. ↑  AASU questions Govts’ sincerity on Accord பரணிடப்பட்டது செப்டம்பர் 28, 2007 at the வந்தவழி இயந்திரம், The Assam Tribune, 13 May 2007.
6. ↑  "Union Cabinet clears panel to promote Assam’s cultural identity" (in en-IN). *The Hindu*. 2019-01-02. .
கேசர் மன்னனின் சுவரோவியம்
**மங்கோலியத் தொன்மவியல்** என்பது மங்கோலியர்களின் மரபுசார்ந்த சமயம் ஆகும்.

படைப்பு
-------

படைப்பு பற்றி ஏராளமான மங்கோலியப் புராணங்கள் உள்ளன. மிகப் பழமையான ஒன்றானது, ஒரு புத்த மத தெய்வமான லாமாவுக்கு உலகை படைத்ததை உரித்தாக்குகிறது. காலம் தொடங்கியபோது நீர் மட்டுமே இருந்தது. சுவர்க்கங்களிலிருந்து லாமா ஒரு இரும்புக் கம்பியுடன் வந்தார். அதைக்கொண்டு நீரைச் சுழற்ற ஆரம்பித்தார். நீரைச் சுழற்ற ஆரம்பித்த பிறகு சுழற்றானது ஒரு காற்று மற்றும் நெருப்பைக் கொண்டு வந்தது. இவை மையத்திலிருந்த நீரைக் கெட்டியானதாக்கி உலகத்தை உருவாக்கின. மற்றொரு கதை, உதன் என்று அழைக்கப்பட்ட ஒரு லாமா சுவர்க்கம் மற்றும் உலகத்தை உருவாக்கியதாகக் கூறுகிறது. உதன் உலகைச் சுவர்க்கத்திலிருந்து பிரித்தார். பிறகு சுவர்க்கம் மற்றும் உலகை ஒன்பது அடுக்குகளாகப் பிரித்தார். ஒன்பது ஆறுகளை உருவாக்கினார். உலகை உருவாக்கிய பிறகு களிமண்ணிலிருந்து முதல் ஆண் மற்றும் பெண் உருவாக்கப்பட்டனர். அவர்களே மனித குலத்தின் முன்னோர் ஆவர்.

மேலும் காண்க
------------

* *மங்கோலியர்களின் இரகசிய வரலாறு*
* துருக்கிய-மங்கோலிய கலாச்சாரம்

குறிப்புகள்
-----------

1. ↑  Sproul 1979, ப. 218
2. ↑  Nassen-Bayer & Stuart 1992
**சைலேரு ஆறு** (*Sileru River*) என்பது சபரி ஆற்றின் கிளை நதியாகும். இது ஆந்திராவில் உருவாகிறது. இந்த ஆறு சபரியுடன் இணைவதற்கு முன்பு ஒடிசா வழியாகவும் பாய்கிறது. சபரி ஆறு கோதாவரி ஆற்றில் கலப்பதற்கு முன்னர் ஆந்திர மாநிலத்தின் எல்லையைக் கடந்து செல்கிறது. சைலேரு மேல் பகுதியில் மச்குந்த் என்று அழைக்கப்படுகிறது.

நீர் ஆற்றல் திறன்
-----------------

சைலேரு ஆற்றில் நீர் மின்சார உற்பத்திக்கான பெரும் சாத்தியம் உள்ளது. இது மச்குந்த் (120 மெகாவாட்), பலிமேலா (510 மெகாவாட்), மேல் சிலேரு (240 மெகாவாட்), டோன்கராய் (25 மெகாவாட்) மற்றும் லோயர் சிலேரு ஹைட்ரோ (460 மெகாவாட்) மின் திட்டங்களை நிர்மாணிப்பதன் மூலம் கணிசமாகப் பயன்படுத்தப்படுகிறது. சித்ரகொண்டா (60 மெகாவாட்) நீர்மின் திட்டம் பலிமேலா மண் அணையின் அடிப்பகுதியில் அமைக்கப்பட்டுள்ளது. இது மண் அணையின் குறுக்கே கிடைக்கும் வசதியினைப் பயன்படுத்தத் திட்டமிடப்பட்டுள்ளது.

நீர்ப்பாசன திறன்
----------------

பலிமேலா அனல்மின் நிலையத்திலிருந்து திறந்து விடப்படும் தண்ணீர் ஒடிசாவில் உள்ள சபரியின் துணை நதியான பொட்டேறு பகுதியில் பாசனத்திற்கு பயன்படுத்தப்படுகிறது. தற்சமயம் கோதாவரி வடிநிலத் தேவைக்காகப் பிரதான கோதாவரி ஆற்றில் குறைவான நீர் பயன்பாட்டுக் காலங்களைத் தவிர மற்ற மின் நிலையங்களிலிருந்து திறக்கப்படும் தண்ணீர் நீர்பாசன தேவைகளுக்குப் பயன்படுவதில்லை. உத்தராந்திரா பகுதியானது, சைலேறு ஆற்றுப் படுகையில் உள்ள நீர் சேமிப்புக் கிடங்கிலிருந்து வற்றாத நீர் வழங்கல் மூலம் பெரும் பாசனத் திறனை உருவாக்க முடியும். கிழக்கு கோதாவரி மாவட்டத்தின் நடுப்பகுதி நிலங்கள், சைலேறு நதி நீரை டோங்கராய் நீர்த்தேக்கத்திலிருந்து (310 மீ எம்.எஸ்.எல் ) கிழக்குத் தொடர்ச்சி மலையின் கிழக்கு நோக்கி 35 குகை மூலம் திருப்பி விடுவதன் மூலம் அதிக நீர் விநியோகத்தைப் பெறலாம். இதேபோல், விசாகப்பட்டினம் மாவட்டம், விஜயநகரம் மாவட்டம் மற்றும் சிறீகாகுளம் மாவட்டத்தின் நடுப்பகுதி நிலங்கள்,சைலேறு நதி நீரை குண்டவாடா வெயிலிலிருந்து (மேல் சைலேறு மின் நிலையத்தின் தலைமைப் பணிகள்) கிழக்கு நோக்கி 410 மீ எம்.எஸ்.எல்-ல் 30 அமைப்பதன் மூலம் அதிக நீர் விநியோகத்தைப் பெறலாம். பருவமழை இல்லாத மாதங்களில் போலவரம் நீர்த்தேக்கத்தில் போதுமான அளவு தண்ணீர் இல்லாதபோது, கிழக்கு நோக்கித் திருப்பிய சைலேறு ஆற்றின் நீரை, போலவரம் இடதுகரை கால்வாய்க்கும், விசாகப்பட்டினம் நகரின் தொடர்ச்சியான குடிநீர்த் தேவைக்கும் பயன்படுத்தலாம்.

கீழ் சிலேறு அனல்மின் நிலையத்திலிருந்து திறக்கப்படும் தண்ணீரைப் புவியீர்ப்பு மூலம் 70 கி. மீ. நீளச் சுரங்கப்பாதை அமைத்து ஏலேறு நீர்த்தேக்கத்திற்குத் திருப்பி விடலாம். இதனால் கிழக்கு கோதாவரி மாவட்டத்தில் கூடுதல் பாசனத்தை உருவாக்கலாம். கீழ் சிலேறு மின் நிலையத்தால் வெளியிடப்படும் தண்ணீரின் ஒரு பகுதி, சிலேறு மற்றும் சபரி படுகையில் உள்ள திட்டமிடப்பட்ட கீழ் சிலேறு பாசனத் திட்டத்திற்கும் பயன்படுத்தப்படலாம்.

மேலும் பார்க்கவும்
------------------

* கனிதி சமநிலை நீர்த்தேக்கம்
* ஜலாபுட் அணை

மேற்கோள்கள்
-----------

1. ↑  Britannica
2. ↑  Andhra Pradesh Power Generation Corporation Ltd பரணிடப்பட்டது 25 பெப்ரவரி 2012 at the வந்தவழி இயந்திரம்
3. ↑  "AP, Orissa join hands to build hydel project". 4 November 2013 அன்று பார்க்கப்பட்டது.
4. ↑  "Donkarai( S.H.E.S) D03456". 8 அக்டோபர் 2016 அன்று மூலம் பரணிடப்பட்டது. 4 November 2015 அன்று பார்க்கப்பட்டது.
5. ↑  "Guntawada Main Dam D06086". 8 அக்டோபர் 2016 அன்று மூலம் பரணிடப்பட்டது. 4 November 2015 அன்று பார்க்கப்பட்டது.
**தீபக் சந்து** (Deepak Sandhu) இந்தியாவைச் சேர்ந்த ஒரு பத்திரிகையாளர் ஆவார். 1948 ஆம் ஆண்டு டிசம்பர் மாதம் 19 ஆம் தேதியன்று இவர் பிறந்தார். இந்திய மத்திய தகவல் ஆணையத்தின் தலைமை தகவல் ஆணையராக பணியாற்றினார். 

தலைமைத் தகவல் ஆணையராக இருந்த சத்யானந்த மிசுராவுக்குப் பிறகு 2013 ஆம் ஆண்டு செப்டம்பர் மாதம் 5 ஆம் தேதியன்று  முதல் பெண் தலைமைத் தகவல் ஆணையராக பதவிக்கு வந்தார். தூபக் சாந்து 1971 ஆம் ஆண்டு தொகுதியைச் சேர்ந்த இந்திய தகவல் சேவை அதிகாரியாவார்.

தொழில்
------

இந்திய குடியரசுத் தலைவர் பிரணாப் முகர்ச்சி மத்திய தகவல் ஆணையத்தின் முதல் பெண் தலைமைத் தகவல் ஆணையராக தீபக் சாந்திற்குப் பதவிப் பிரமாணம் செய்துவைத்தார். 

இப்பதவிக்கு வருவதற்கு முன்பாக இவர் முதன்மை பொது இயக்குநர் (ஊடகங்கள் மற்றும் தொடர்புகள்) , பத்திரிகை தகவல் பணியகம், இந்தியத் தொலைக்காட்சி நிறுவனம், அனைத்திந்திய வானொலி நிறுவனம் ஆகியவற்றின் செய்திப் பிரிவின் பொது இயக்குநர் போன்ற பதவிகளில் பணியாற்றினார். 2009 ஆம் ஆண்டு தகவல் ஆணையராக நியமிக்கப்பட்டார்.

கேன்சு, பெர்லின், வெனிசு மற்றும் டோக்கியோவில் நடத்தப்பட்ட பன்னாட்டு திரைப்பட விழாக்கள், உருசியாவின் கெலென்ட்யிக் மற்றும் சைப்ரசில் நடந்த பயங்கரவாதம் மற்றும் மின்னணு ஊடகங்கள் பற்றிய பன்னாட்டு மாநாடு மற்றும் அட்லாண்டா, அமெரிக்கா, பீகிங் போன்ற இடங்களில் நடைபெற்ற செய்தியாளர்கள் சந்திப்புகள் உட்பட பல்வேறு நிகழ்வுகளில் இந்தியாவைப் பிரதிநிதித்துவப்படுத்தி உலகம் முழுவதும் தீபக் சாந்து விரிவாகப் பயணம் செய்துள்ளார்.

மேற்கோள்கள்
-----------

1. ↑  "Central Information Commission Official Site". Govt. Of India. 6 Sep 2013 அன்று பார்க்கப்பட்டது.
2. ↑  PTI. "Deepak Sandhu takes oath as new Chief Information Commissioner - The Economic Times". Economictimes.indiatimes.com. 2013-09-05 அன்று பார்க்கப்பட்டது.
3. ↑  Pti - New Delhi (2013-08-28). "Deepak Sandhu tipped to be next CIC". The New Indian Express. 2013-09-05 அன்று பார்க்கப்பட்டது.
4. ↑  "Deepak Sandhu takes oath as new Chief Information Commissioner". ndtv.com. 24 September 2013 அன்று பார்க்கப்பட்டது.
**அய்யாலராஜு இராமபத்ருடு** ( *Ayyalaraju Ramabhadrudu* ) ( தெலுங்கு : అయ్యలరాజు రామభద్రుడు) சுருக்கமாக இராமபத்ரன் (பொது ஊழி 16வது நூற்றாண்டு ) ஒரு பிரபலமான தெலுங்குக் கவிஞரும் விஜயநகர பேரரசன் கிருஷ்ணதேவராயனின் அரசவையிலிருந்த அஷ்டதிக்கஜங்களில் ஒருவராகவும் இருந்தார்.

சுயசரிதை
--------

காவலி வெங்கட ராமசாமி என்பவரின் கருத்துப்படி, இவர் சிடெட் மாவட்டங்களைச் சேர்ந்தவர்.  இவரது பிறப்பிடம்  ஆந்திராவில் கடப்பா என்று பரவலாகக் கருதப்படுகிறது. இவர் முதலில் கிருஷ்ணதேவராயரானால் ஆதரிக்கப்பட்டார். பின்னர் அவரது மரணத்திற்குப் பிறகு அலிய ராம ராயனின் மருமகன் கோபுரி நரசராயனின் அரசவைக்குச் சென்றார். இவர் "பிள்ளாள இராமபத்ருடு" என்றும் அழைக்கப்பட்டார்.

படைப்புகள்
----------

*இராமாப்யுதயமு* என்ற தனது புகழ்பெற்ற படைப்பை நரசராயனுக்கு அர்ப்பணித்தார். கிருஷ்ணதேவராயனின் வேண்டுகோளின் பேரில், மன்னனின் ஒரு படைப்பை தெலுங்கில் *சகல கதா சார சங்கிரகம் என்று மொழிபெயர்த்தார்* .

மேற்கோள்கள்
-----------

1. ↑   *Ramabhadra in Biographical Sketches of Dekkan Poets*. Calcutta: Cavelly Venkata Ramaswamie. 1829. பக். 109.. பார்த்த நாள்: 27 July 2020.

* Ayyalaraju Ramabhadhrudu
* K.A. Nilakanta Sastry, History of South India, From Prehistoric times to fall of Vijayanagar, 1955, OUP, New Delhi (Reprinted 2002) ISBN 0-19-560686-8
* Literary activity in Vijayanagara Empire
**தீனா அம்பானி** (*Tina Ambani*) (நினி **முனிம்** ) முன்னாள் பாலிவுட் நடிகை மற்றும் மும்பையைச் சார்ந்த *கோக்கிலாபென் திருபாய் அம்பானி மருத்துவமனை*, *ஹார்பனி பார் சில்வர்ஸ்* அறக்கட்டளை மற்றும் *ஹார்மனி ஆர்ட்* அறக்கட்டளைகளின் தலைவர். இவரது கணவர் அனில் அம்பானி , ரிலையன்ஸ் குழுமத்தின் தலைவர்.

தனிப்பட்ட வாழ்க்கை
------------------

மும்பையில் பிறந்த தீனா முனீம் குஜராத் ஜெயின் குடும்பத்தைச்சேர்ந்த நந்த்குமார் மற்றும் மீனாட்சி முனிம் ஆகியோரின் ஒன்பதாவது குழந்தை. 1975 ஆம் ஆண்டு மும்பையில் உள்ள கர் நகரில் உள்ள எம். எம். பியுப்பில்ஸ் ஓன் பள்ளியில் படிப்பை முடித்தார். அதே ஆண்டில், ஃபெமினா பதின் இளவரசி இந்தியா 1975 போட்டியில் முதலிடம் வந்தார். அரூபாவில் நடந்த பதின் அழகுப்போட்டியில் மூன்றாவது இடம் பெற்றார். பின்னர் அவர் ஜெய் ஹிந்த் கல்லூரியில் இளங்கலைப் பட்டம் பெற்றார். பின்னர் 1970 களில், இந்தித் திரைப்படத் துறையில் சேர்ந்தார். பத்து வருட காலம் வெற்றிகரமான நடிகையாக வலம் வந்தார்.

1991 ஆம் ஆண்டு பிப்ரவரியில் அவர் ரிலையன்ஸ் இன்டஸ்ட்ரீசை நிறுவிய திருபாய் அம்பானியின் மகனான அனில் அம்பானியை மணந்தார். இவர்களுக்கு இரண்டு மகன்கள்; அன்மோல் டிசம்பர் 1991 இல் பிறந்தார், அன்சுல் 1995 செப்டம்பரில் பிறந்தார்.

தொழில் வாழ்க்கை
---------------

### திரைப்படங்கள்

தீனா 1978 ஆம் ஆண்டில் இந்தி திரைப்படங்களில் அறிமுகமானார். தேவ் ஆனந்தின் *டெஸ் பார்டஸ்* என்ற திரைப்படத்தில் அறிமுகமானார். தேவ் ஆனந்த் உடன் அவரது பிற திரைப்படங்கள் *லூட்மார்* மற்றும் *மன் பசந்த்* ஆகியவற்றில் நடித்தார். ராக்கி திரைப்படத்தில் சஞ்சய் தத்தின் கதாநாயகியாக முதன் முதலில் கதாநாயகியாக நடித்தார். கமல்ஹாசன் உடன் இந்தி மொழியில் 1984 ஆண்டில் 'கரிசுமா' எனும் படத்திலும் நடித்துள்ளார்.

குறிப்புகள்
-----------

1. ↑  Ghosh, Labonita. "Harmony art show, Kokilaben Dhirubhai Ambani Hospital and Research Institute keep Tina Ambani busy". .
2. ↑  "It Was An Earthquake That Brought Anil Ambani-Tina Munim Together After Their 'Four-Year-Separation': Here's A Love Story That's No Less Than A Bollywood Rom-Com!".
3. ↑  "Tina Ambani: Every organ wasted is a potential life lost". *தி டைம்ஸ் ஆஃப் இந்தியா*. .
4. ↑   *Bless You Bollywood!: A Tribute to Hindi Cinema on Completing 100 Years*. .
5. ↑   *Bollywood: Yesterday, Today, Tomorrow*. .
6. ↑   *A Journey Down Melody Lane*. .
7. ↑   *Helen: The Life and Times of an H-bomb*. .
**மணதாத் மக்கர் பிள்ளை அப்துல் அமீது** (**Manadath Mackar Pillay Abdul Hameed) இந்தியாவைச் சேர்ந்த ஒரு** தொழிலதிபர் ஆவார். ஒரு வங்கியாளர் மற்றும் கொடைவள்ளல் என்றும் இவர் அறியப்படுகிறார். ஒரு முன்னணி முந்திரி மற்றும் எலுமிச்சைப் புல் ஏற்றுமதியாளராக புகழ் பெற்றார். இவரது மருமகன் பிகே அப்துல் கப்பூரால் நிறுவப்பட்ட முசுலீம் கல்விச் சங்கத்தின் ஆரம்பகால ஆதரவாளராகவும் புரவலராகவும் அப்துல் அமீது இருந்தார்.

1965 ஆம் ஆண்டு திருவிதாங்கூர் பாரத மாநில வங்கியுடன் இணைக்கப்படுவதற்கு முன்பு, ஆலுவா நகராட்சியின் முதன்மை நிதி நிறுவனமாக விளங்கிய ஆலுவா வங்கியின்  இயக்குநராகவும் இவர் பணியாற்றினார்.

வாழ்க்கைக் குறிப்பு
-------------------

அப்துல் அமீது, ஆலுவாவின் பிரபல தொழிலதிபரும் அரசியல்வாதியுமான எம்.கே.மக்கர் பிள்ளைக்கு மூன்று மகன்களில் இரண்டாவது மகனாகப் பிறந்தார்.

1935 ஆம் ஆண்டில் , திருவிதாங்கூர் இராச்சியத்தின் மிகப்பெரிய வர்த்தக நிறுவனங்களில் ஒன்றான எம்.கே.மக்கர் பிள்ளை & சன்சு நிறுவனத்தின் பங்குதாரரானார். அத்தியாவசிய எண்ணெய்களை நேரடியாக ஏற்றுமதி செய்வதன் மூலம் மலபார் கடற்கரையில் பிரித்தானிய வர்த்தக நிறுவனங்களின் ஏகபோகத்தை முதன்முதலில் இந்நிறுவனம் போட்டியிட்டது. நிறுவனம் 1941 ஆம் ஆண்டு மக்கர் பிள்ளை & சன்சு நிறுவனத்துடன் இணைக்கப்பட்டபோது, அமீது அதன் நிர்வாக இயக்குநரானார்.

மேற்கோள்கள்
-----------

1. ↑  "Prominent industrialist M. M. Abdul Hameed dead". *The New Indian Express* (Cochin). 5 September 1971. இணையக் கணினி நூலக மையம்:243883379.
2. ↑  "എം. എം. അബ്ദുൽ ഹമീദ് നിര്യാതനായി". *மலையாள மனோரமா*. 5 September 1971.
3. 1 2  "കാലം മറക്കാത്ത കർമയാഗി". *Mathrubhumi*. 2 November 2017. "കാലം മറക്കാത്ത കർമയാഗി". *Mathrubhumi*. 2 November 2017. ISSN 2347-8497.
4. ↑  "SBT Red Herring Prospectus" (PDF). *SEBI* (ஆங்கிலம்). 10 January 2017 அன்று மூலம் (PDF) பரணிடப்பட்டது. 2017-04-01 அன்று பார்க்கப்பட்டது.
5. ↑  "റയോൺസിൻ്റെ സൈറൺ മുഴങ്ങുന്നു, "പ്രത്യാശയിലേക്ക് "". *NewsWaves* (ஆங்கிலம்). 2020-06-10. 2020-06-20 அன்று மூலம் பரணிடப்பட்டது. 2020-06-19 அன்று பார்க்கப்பட்டது.
**ஆர். எஸ் ஆறுமுகம்** (*Arumugam, R.S.*) என்பவர் இந்திய அரசியல்வாதி ஆவார். இவர் சட்டமன்ற உறுப்பினராக இருந்தார். 1952 மற்றும் 1962 தேர்தல்களில் இவர் திருநெல்வேலி மாவட்டம் கங்கைகொண்டான் தொகுதியிலிருந்து இந்திய தேசிய காங்கிரசு வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார்.

1984 தேர்தலில் ஓட்டப்பிடாரம் தொகுதியில் இருந்து இந்திய தேசிய காங்கிரஸ் வேட்பாளராக தமிழ்நாடு சட்டமன்றத்தில் மீண்டும் தேர்ந்தெடுக்கப்பட்டார்.

1967 ஆம் ஆண்டு மக்களவைத் தேர்தலில் தென்காசி மக்களவை தொகுதியில் இருந்து இந்திய தேசிய காங்கிரஸ் வேட்பாளராக அவர் 4-வது மக்களவைக்கு தேர்ந்தெடுக்கப்பட்டார். இவர் 1971 ஆம் ஆண்டு மக்களவைத் தேர்தலில் ஏ.எம். செல்லசாமியிடம் அதே தொகுதியில் தேற்றார்.

மேற்கோள்கள்
-----------

1. ↑  "1962 Madras State Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
3. ↑  Volume I, 1967 Indian general election, 4th Lok Sabha
4. ↑  Volume I, 1971 Indian general election, 5th Lok Sabha
**பார்வதிபாய் அத்வாலே** (1870 - 1955) இந்தியாவின் சிறந்த சமூக சீர்திருத்தவாதிகளில் ஒருவரான டாக்டர் தோண்டோ கேசவ் கார்வேயின் நெருங்கிய நண்பராவார். பெண்களின், குறிப்பாக இந்து விதவைகளின் சமூக மேம்பாட்டில் **அத்வாலே** பெரும் பங்களிப்பைச் செய்துள்ளார். 

பார்வதிபாய் அத்வாலே, 1870 ஆம் ஆண்டு இந்தியாவின் மேற்கு கடற்கரையில் உள்ள கோகன் பகுதியில் உள்ள தேவ்ருக் என்ற சிறிய நகரத்தில் பிறந்தார். இவரது இயற்பெயர் கிருஷ்ணா ஜோஷி என்பதாகும். அவர் தனது பதினொரு வயதில் மகாதேவ் நாராயண் அத்வாலே என்பவரை திருமணம் செய்து, மூன்று குழந்தைகளைப் பெற்றெடுத்தார், ஆனால் ஒரே ஒரு மகன் (திரு. நாராயண் மகாதேவ் அத்தவலே) மட்டுமே உயிர் பிழைத்தார்.

தனது வாழ்வின் பிற்பகுதியில், பார்வதிபாய் சமூக ஆர்வலரான, கார்வே நடத்திவந்த விதவைகள் கல்வி மற்றும் மேம்பாட்டிற்காக நிதி மற்றும் நன்கொடைகளை சேகரிக்க அமெரிக்கா சென்றுள்ளார்.சிறுவயதிலேயே கணவரை இழந்து கைப்பெண்ணான காரணத்தால், அந்தக் காலத்தில் இருந்த பாரம்பரியத்தின்படி, ஒரு மகாராஷ்டிர பிராமண விதவை, நகைகள் எதுவும் அணியாமல், வண்ண புடவைகள் உடுத்தாமல் இருந்ததோடு மட்டுமல்லாமல், தலைமுடியை மழித்து மொட்டையடிக்க வேண்டியிருந்தது,  குடும்பத்தை விட்டு விலகி,  விதவைகள் இல்லத்தில் இவர் பணிபுரிந்த பிறகு, இந்த நடைமுறைக்கெல்லாம் மாற்றம் வர வேண்டும் என்றால், அதை அவர்களிடமிருந்தே தொடங்க வேண்டும் என்பதை உணர்ந்த பார்வதிபாய், அதற்கெல்லாம்  முன்மாதிரியாக, தான் பூண்டிருந்த விதவைக்கான அடையாளங்களையும்  அறிகுறிகளையும்  நிராகரிக்க முடிவு செய்தார். 1912 ஆம் ஆண்டில், அவர் தனது தலையை மொட்டையடிப்பதை நிறுத்திவிட்டு, விதவையின் ஆடையை கைவிட்டார். அதற்காக பலதரப்பட்ட மக்களிடம் இருந்து எதிர்ப்பும் விமர்சனங்களும் வந்தாலும், அந்த அவமானங்களுக்கு அடிபணியவில்லை என்று குறிப்புகளில் கூறியுள்ளார்.

***என் கதை: ஒரு இந்து விதவையின் சுயசரிதை*** என்ற தலைப்பில் பார்வதிபாய் அத்வாலே தனது சுயசரிதையை விரிவாக எழுதியுள்ளார், அக்காலத்திய அடக்குமுறைகள்,சடங்குகள் மற்றும் அடிமைத்தனங்கள் குறித்து விரிவாக எழுதப்பட்டுள்ள அந்த நூலை பின்னர் *ஜஸ்டின் இ. அபோட்* ஆங்கிலத்தில் 1930 இல் மொழிபெயர்த்து  வெளியிட்டுள்ளார். அந்த நூல் இன்றளவும் பல்வேறு தரப்பினரிடையே சமூக தாக்கத்தை ஏற்படுத்தி வருகிறது.

மேற்கோள்கள்
-----------

1. ↑  Kosambi, Meera (2008). Smith, Bonnie G.. ed. *The Oxford Encyclopedia Women in World History*. Oxford University Press. பன்னாட்டுத் தரப்புத்தக எண்:9780195148909. .
2. ↑  Athavale, Parvati, and Justin E. Abbott. 1930. My story: the autobiography of a Hindu widow. New York: Putnam.
**உயிர் கரிம வேதியியல்** (*Bioorganic chemistry*) என்பது கரிம வேதியியல் மற்றும் உயிர் வேதியியல் பிரிவுகளை இணைத்து வேகமாக வளர்ந்து வரும் ஓர் அறிவியல் துறையாகும். 

உயிர் அறிவியல் துறையின் கிளைதான் வேதியியல் முறைகளைப் பயன்படுத்தி உயிரியல் செயல்முறைகளை ஆராய்வதைக் கையாளுகிறது.  புரதம் மற்றும் நொதிகளின் செயல்பாடுகள் இந்த செயல்முறைகளுக்கு எடுத்துக்காட்டுகளாகும். 

சில நேரங்களில் உயிர் வேதியியல், உயிர் கரிம வேதியியல் இரண்டும் ஒன்றுக்கொன்று மாற்றாக மாற்றியும் பயன்படுத்தப்படுகிறது. உயிர் கரிம வேதியியல் என்பது உயிரியல் அம்சங்களை மையமாகக் கொண்ட கரிம வேதியியல் பிரிவாகும். உயிர் வேதியியல் வேதியியலைப் பயன்படுத்தி உயிரியல் செயல்முறைகளைப் புரிந்துகொள்வதை நோக்கமாகக் கொண்டதாகும். உயிர் கரிமவேதியியல் கட்டமைப்புகள், தொகுப்புவினை மற்றும் இயக்கவியல் போன்ற கரிம-வேதியியல் ஆராய்ச்சிகளை உயிரியலை நோக்கி விரிவாக்கிச் செல்ல முயற்சிக்கிறது. உலோகநொதிகளையும் இணைகாரணிகளையும் மேலும் ஆய்வுக்கு உட்படுத்துகையில் உயிர் கரிம வேதியியலானது உயிர் கனிம வேதியியலையும் அதனோடு சேர்த்துக் கொள்கிறது.

துணைப்பிரிவுகள்
---------------

**உயிர் இயற்பிய கரிம வேதியியல்** என்பது மூலக்கூற்று அங்கீகாரத்தின் நெருக்கமான விவரங்களை உயிர் கரிம வேதியியல் விவரிக்க முயற்சிக்கும்போது பயன்படுத்தப்படும் சொல்லாகும்.

இயற்கைப் பொருள் வேதியியல்
-------------------------

**இயற்கைப் பொருள் வேதியியல்** என்பது இயற்கையில் காணப்படும் சேர்மங்களை அவற்றின் பண்புகளை தீர்மானிப்பதற்காக அடையாளம் காணும் செயல்முறையாகும். பெரும்பாலும் மருத்துவ பயன்பாடுகள், களைக்கொல்லிகள் மற்றும் பூச்சிக்கொல்லிகளின் வளர்ச்சிக்கு பெரும்பாலும் கூட்டு கண்டுபிடிப்புகள் வழிவகுக்கும்.

மேற்கோள்கள்
-----------

1. ↑  Schmuck, Carsten, ed. lit. Wennemers, Helma, ed. lit. (cop. 2004). *Highlights in bioorganic chemistry : methods and applications*. Wiley-VCH. பன்னாட்டுத் தரப்புத்தக எண்:3-527-30656-0. இணையக் கணினி நூலக மையம்:782820192.
2. 1 2  Breslow, Ronald (June 1998). "Bioorganic Chemistry: A Natural and Unnatural Science". *Journal of Chemical Education* **75** (6): 705. doi:10.1021/ed075p705. பன்னாட்டுத் தர தொடர் எண்:0021-9584.
3. ↑  Nelson J. Leonard, Bioorganic chemistry-a scientific endeavour in continuous transition Pure Appl. Chem. Vol. 66, No. 4, pp. 659-662.
**பெரிய திருமுடி அடைவு**  என்னும் நூல் 15 ஆம் நூற்றாண்டில் தோன்றியது. வைணவ குருபரம்பரை வரலாற்றினைக் கூறுவது. கந்தாடையப்பன்  தொகுத்தது. பார்த்தசாரதி ஐயங்கார் பதிப்பாக இந்த நூல் வெளிவந்துள்ளது.  அரிசமய தீபம் என்னும் நூலுக்கு எழுதப்பட்ட முன்னுரையில் 'பெரிய திருவடி அடைவு' நூலைப் பற்றிக் கீழ்க்காணும் செய்திகள் உள்ளன. 

கருடவாகன பண்டிதர் செய்த வடமொழி நூல் திவ்வியசூரி சரிதம். இதில் இராமானுசர் காலத்தில் அவரது காலம் வரையிலான குருபரம்பரை தொகுத்துக் கூறப்பட்டுள்ளது. 'பிரபன்னாமிர்தம்' என்னும் நூல் பின்பழகிய பெருமாள் ஜீயர் இயற்றிய குருபரம்பராப் பிரபாவம் என்னும் நூலை வடமொழியில் மொழிபெயர்த்தார். 
பெரிய திருமுடி அடைவு என்னும் நூல் அது தோன்றிய 15 ஆம் நூற்றாண்டு வரையிலான வைணவ குருமார்களின் பரம்பரையைத் தொகுத்துக் கூறும் தமிழ்நூல்.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினோராம் நூற்றாண்டு,*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 299.
2. ↑  சித்திரகூடம் கந்தாடை திருவேங்கடாச்சாரியார்
3. ↑  1929
4. ↑  இதனைத் து. அ. கோபிநாதையர் ஆங்கிலத்தில் மொழிபெயர்த்து 1917-ல் வெளியிட்டார்
**பெரிய நாடோடிக் கூட்டம்** என்பது தங்க நாடோடிக் கூட்டத்தின் எஞ்சிய பகுதியைக் கொண்டு உருவான ஒரு நாடு ஆகும். இது பதினைந்தாம் நூற்றாண்டின் நடுப்பகுதியிலிருந்து 1502 ஆம் ஆண்டுவரை நீடித்திருந்தது. சராய் நகரத்தில் தங்க நாடோடிக் கூட்டத்தின் உள் பகுதியை மையமாகக் கொண்டு இந்த நாடு இருந்தது. இந்த நாட்டில் இருந்துதான் ஆஸ்ட்ரகான் கானரசு மற்றும் கிரிமிய கானரசு ஆகிய நாடுகள் பிரிந்தன. அவை பெரிய நாடோடிக் கூட்டத்தின் எதிரி நாடுகளாயின. உக்ரா ஆற்றில் பெரிய நிலைப்பாட்டில், பெரிய நாடோடிக் கூட்டத்தின் படைகள் உருசியாவின் மூன்றாம் இவானிடம் தோற்ற நிகழ்வானது உருசியா மீதான தாதர் நுகத்தடியின் முடிவாக அடையாளப்படுத்தப்படுகிறது.

பெரிய நாடோடிக் கூட்டத்தின் வீழ்ச்சி
-----------------------------------

சூச்சியின் தங்க நாடோடிக் கூட்டமானது பதினான்காம் நூற்றாண்டில் பலவீனமான தன்மையைக் காட்டத் தொடங்கியது. இந்த அரசியல் அமைப்பில் பிரச்சினைகள் ஆரம்பித்தன. 1390களில் தோக்தமிசால் மீண்டும் தங்க நாடோடிக் கூட்டமானது ஒன்றிணைக்கப்பட்டது. ஆனால் அந்த நேரத்தில் தைமூரின் படையெடுப்பானது நாடோடிக் கூட்டத்தை மேலும் பலவீனமடையச் செய்தது. எடிகுவின் (நாடோடிக் கூட்டத்தைக் கடைசியாக இணைத்த நபர்) இறப்பு நிகழ்ந்த 1419ஆம் ஆண்டானது தங்க நாடோடிக் கூட்டத்தின் சிதைவின் கடைசி படிகளில் ஒன்றை அடையாளப்படுத்துகிறது. சிதைவடைந்த அரசானது நோகை கானரசு, கசன் கானரசு மற்றும் கசனில் இருந்து பிரிந்த கசிமோவ் கானரசு என தனித்தனி நாடுகளானது. தங்க நாடோடிக் கூட்டத்தின் வாரிசு நாடு நாங்கள்தான் என இந்த ஒவ்வொரு கானரசுகளும் கோரின. தங்க நாடோடிக் கூட்டத்தின் தேசிய மையம் ஆகிய சராய் நகரத்தை மையமாகக் கொண்டு தான் பெரிய நாடோடிக் கூட்டமும் இருந்தது. இதன் பகுதிகளானவை 4 பழங்குடியினங்களால் தலைமை தாங்கப்பட்டன. அவை கியாத், மங்குத், சிசிவுத் மற்றும் கொங்கிராடு ஆகியவை ஆகும். பெரிய நாடோடிக் கூட்டமானது எளிமையாக ஓர்டா அல்லது ஹோர்ட் என அழைக்கப்பட்டது. ஆனால் அப்பகுதியில் இருந்த வெவ்வேறு நாடோடிக் கூட்டங்கள் ஒன்றிலிருந்து மற்றொன்றை பிரித்து அறிவதற்காக இந்த நாட்டின் பெயர் முதன்முதலாக ஆதாரங்களில் 1430களில் பெரிய நாடோடிக் கூட்டம் என்று குறிப்பிடப்பட்டது. முன்பு செழித்திருந்த தங்க நாடோடிக் கூட்டத்தின் பெருமையுடன் தொடர்பு படுத்துவதற்காக இந்நாடு பெரிய நாடோடிக் கூட்டம் என்று அழைக்கப்பட்டிருக்கலாம் என கருதப்படுகிறது.:13–14

உசாத்துணை
---------

1. ↑   *Cahiers du monde russe*. **65**. Centre d'études sur la Russie, l'Europe orientale et le domaine turc de l'Ecole des hautes études en sciences sociales. 2004. பக். 62.
2. ↑  Kimberly Kagan (2010). *The Imperial Moment*. பக். 114.
3. ↑  Bruce Alan Masters (2010). *Encyclopedia of the Ottoman Empire*. பக். 159.
4. ↑  Schamiloglu, U. (1993). *Preliminary remarks on the role of disease in the history of the Golden Horde. Central Asian Survey,* 12(4), 447–457. doi:10.1080/02634939308400830
5. ↑  Vásáry, István. *The Crimean Khanate and the Great Horde (1440s–1500s): A Fight for Primacy.* In: Das frühneuzeitliche Krimkhanat (16.-18. Jahrhundert) zwischen Orient und Okzident. Edited by Meinolf Arens - Denise Klein. Harrassowitz: Wiesbaden 2012, pp. 13-26.
**பார்வைத் தொகுதி** (*Visual system*) என்பது மைய நரம்புத் தொகுதியின் ஒரு பகுதி. இது பார்வை சார்ந்த விபரங்களைப் பயன்படுத்தி உயிரினங்கள் பார்ப்பதற்கு உதவுவதுடன், படிமங்களை உருவாக்காத பிற ஒளித்தூண்டல் செயற்பாடுகள் நடைபெறுவதற்கும் துணை செய்கிறது. இத் தொகுதி, பார்க்கக்கூடிய ஒளியில் இருந்து தகவல்களைப் பெற்று சுற்றிலும் உள்ள உலகின் விம்பம் ஒன்றை உருவாக்கித் தருகிறது. பார்வைத்தொகுதி பல சிக்கலான செயற்பாடுகளைச் செய்கிறது. ஒளியைப் பெற்று ஒற்றைக்கண் விம்பங்களை உருவாக்குதல், இந்த இரு பரிமாணப் படிமங்களில் இருந்து இருகண் பார்வையை உருவாக்குதல், காணும் பொருட்களை அடையாளம் கண்டு வகைப்படுத்தல், பொருட்கள் இருக்கும் தூரத்தையும் வெவ்வேறு பொருட்களுக்கு இடையிலான தூரங்களையும் மதிப்பிடல், காணும் பொருட்களுக்குச் சார்பாக உடல் இயக்கங்களை வழிப்படுத்தல் என்பன அவற்றுள் அடங்குவன. பார்வைக்குரிய தகவல்களின் உடலியல் வெளிப்பாடே பார்வைப் புலன் எனப்படுகின்றது. இது இல்லாத நிலையே குருட்டுத் தன்மை ஆகும். பார்வைப் புலன் சாராத, விம்பங்களை உருவாக்காத பார்வைச் செயற்பாடுகளும் உள்ளன. விழிப்பாவை மறிவினை இவ்வாறான ஒரு செயற்பாடு ஆகும்.

அறிமுகம்
--------

மனித விழி  
 *விழியின் ஒளியியல் காரணங்களால் விழித்திரையில் விழும் பிம்பம் தலைகீழாகவே உள்ளது.*
இந்தக் கட்டுரையில் பாலூட்டிகளின் பார்வைத்தொகுதியே பெரும்பாலும் விவரிக்கப்பட்டாலும் மற்ற "உயர்" விலங்குகளுக்கும் ஒப்பான பார்வைத்தொகுதிகள் உள்ளன. பார்வைத்தொகுதியில் உள்ளடங்கியவை:

* கண், முதன்மையாக விழித்திரை
* பார்வை நரம்பு
* பார்வையியக் குருசு
* பார்வைத்தடம்
* பக்கவாட்டு தாலமசு பின்னுள்ள இருமேடு
* பார்வை ஒளியீடு
* கட்புல புறணி
* கட்புல இணைவு புறணி.

வெவ்வேறு இனங்கள் மின்காந்த நிழற்பட்டையின் வெவ்வேறு பகுதிகளைக் காணக்கூடியனவாக உள்ளன; காட்டாக, அந்தோபிலாகள் புற ஊதாக் கதிர் ஒளியில் பார்க்கக் கூடியன. அதே போல குழி விரியன்கள் அகச்சிவப்புக் கதிர்களை உணரக்கூடிய குழி உறுப்புக்களால் தங்கள் இரைகளை துல்லியமாக பிடிக்க இயலும். 2000 அடி ஆழத்தில் உள்ள இரைகளை கண்டுபிடிக்க வாள்மீன்களின் கண்கள் வெப்பத்தை வீசக் கூடியனவாக உள்ளன.

மேற்சான்றுகள்
-------------

1. ↑  Bellingham J, Wilkie SE, Morris AG, Bowmaker JK, Hunt DM (பெப்ரவரி 1997). "Characterisation of the ultraviolet-sensitive opsin gene in the honey bee, Apis mellifera". *Eur. J. Biochem.* **243** (3): 775–81. doi:10.1111/j.1432-1033.1997.00775.x. பப்மெட்:9057845.
2. ↑  Safer AB, Grace MS (செப்டம்பர் 2004). "Infrared imaging in vipers: differential responses of crotaline and viperine snakes to paired thermal targets". *Behav. Brain Res.* **154** (1): 55–61. doi:10.1016/j.bbr.2004.01.020. பப்மெட்:15302110.
3. ↑  David Fleshler(10-15-2012) *South Florida Sun-Sentinel பரணிடப்பட்டது 2013-02-03 at Archive.today*,\*Swordfish heat their eyes
**உயிர்ச்சூழற் பொருளியல்** (Ecological economics) என்பது, ஒரு பல்துறை சார்ந்த ஆய்வுத் துறை ஆகும். இது, காலம் மற்றும் இடம் சார்ந்த வகையில், மனிதப் பொருளியலும் இயற்கைச் சூழியல் முறைமையும் ஒன்றுடன் ஒன்று தங்கியிருப்பதையும், ஒன்றைச் சார்ந்து ஒன்று வளர்ச்சியடைவதையும் ஆய்வு செய்வதை நோக்கமாகக் கொண்டது. இது, பொருளியலைச் சூழல் மண்டலத்தின் துணைப் பிரிவாகக் கொண்டு, இயற்கை மூலதனத்தைப் பாதுகாப்பதை வலியுறுத்துவதன் மூலம், சூழலின் முக்கிய பொருளியற் பகுப்பாய்வான சூழற் பொருளியலில் இருந்து வேறுபடுகிறது. செருமன் பொருளியலாளர்களின் ஆய்வொன்றின்படி, உயிர்ச்சூழற் பொருளியலும், சூழற் பொருளியலும் இரு வேறு பொருளியற் சிந்தனைகள். இதன்படி, உயிர்ச்சூழற் பொருளியலாளர் வலுவான பேண்தகைமையை வலியுறுத்துவதுடன், இயற்கை மூலதனத்தை மனிதன் உருவாக்கும் மூலதனத்தினால் பதிலிட முடியும் என்னும் நிலைப்பாட்டையும் மறுதலிக்கின்றனர்.

உயிர்ச்சூழற் பொருளியல் துறை, ஐரோப்பிய, அமெரிக்கக் கல்வியாளர்களின் ஆக்கங்களினாலும், அவர்களின் ஒருங்கிணைந்த நடவடிக்கைகளினாலும், ஒரு நவீன இயக்கமாக உருவானது. தொடர்புடைய துறையான பசுமைப் பொருளியல் என்பது அரசியல் சார்ந்து பயன்படுத்தப்படும் இதன் ஒரு வடிவம் ஆகும்.

குறிப்புக்கள்
-------------

1. ↑  Anastasios Xepapadeas (2008). "Ecological economics". *The New Palgrave Dictionary of Economics 2nd Edition*. Palgrave MacMillan.
2. ↑  Jeroen C.J.M. van den Bergh (2001). "Ecological Economics: Themes, Approaches, and Differences with Environmental Economics," *Regional Environmental Change*, 2(1), pp. 13-23 பரணிடப்பட்டது 2008-10-31 at the வந்தவழி இயந்திரம் (press **+**).
3. ↑  Illge L, Schwarze R. (2006). A Matter of Opinion: How Ecological and Neoclassical Environmental Economists Think about Sustainability and Economics  பரணிடப்பட்டது 2006-11-30 at the வந்தவழி இயந்திரம். German Institute for Economic Research.
4. ↑  Paehlke R. (1995). *Conservation and Environmentalism: An Encyclopedia*, p. 315. Taylor & Francis.
5. ↑  Scott Cato, M. (2009). *Green Economics*. Earthscan, London. ISBN 978-1-84407-571-3.
ஒமர் முக்தார் ; இத்தாலிய பாசிஸ்டுகளால் சிறைபிடித்தபின் எடுத்தப்படம்
**ஒமர் முக்தார்** (*Omar Mukhtar*, 1858 - செப்டம்பர் 16, 1931) மினிபா எனும் பழங்குடி இனத்தைச்சார்ந்த இவர் லிபியாவில் பார்குவா எனும் சிறிய கிராமத்தில் பிறந்தார். 1912 ஆம் ஆண்டில் இருந்து 20 ஆண்டுகளாக லிபியாவில் இத்தாலியரின் ஆதிக்கத்துக்கு எதிராகப் போராடியவர். இவர் இத்தாலியர்களால் கைது செய்யப்பட்டு 1931 இல் தூக்கிலிடப்பட்டார்.

சிறு வயது வாழ்க்கை
------------------

16ஆம் வயதை எட்டுகையில் இவரது தந்தை காலமானார். இவருடைய மாமனார் ஹுசைன் எல் கரியானி (Hussein El Gariani) யின் பராமரிப்பில் வளர்ந்தார். அப்த் அகாதிர் போடியா (Abd Akader Bodia) இவருக்கு குர்ஆன் ஓதிக் கொடுத்தார்.

1912 ல் இத்தாலி லிபியாவை துருக்கியிடமிருந்து கைபற்றியது. அது முதல் இத்தாலி சுமார் சுமார் **20 வருடங்களுக்கும்** மேலாக இத்தாலியின் காலணி ஆதிக்கத்தின் கீழ் லிபியா இருப்பதை விரும்பாத முக்தார் அவ்வாட்சியை எதிர்க்க **எதிர்ப்பு இயக்கம்** நடத்தி அதன் தலைவராக களம் கண்டவர். ஒமர் தன் எதிர்ப்பு இயக்கத்தை ஒழுங்கு படுத்தப்பட்ட, தீரமிக்க மற்றும் சீர்மிக்க இயக்கமாக வழிநடத்தி இத்தாலியை எதிர்த்தார்.

இத்தாலி- துருக்கி யுத்தம்
-------------------------

ஒமர் முக்தார் கைது செய்யபட்டு தண்டணையை எதிர்நோக்கியிருந்தபொழுது
1911- ஒக்டோபர் மாதம் இத்தாலி- துருக்கி யுத்த காலம் அது. அட்மிரல் லுயிஜி பராவெல்லி (Luigi Faravelli) யின் தலைமையில் சென்ற இத்தாலிய கடற்படை அணி லிபிய கரையோர கிராமத்தைக் கைப்பற்றியது.
"லிபியர்களே! உடனடியாக சரணடையுங்கள். இல்லையேல் திரிப்போலி நகரைத் துவம்சம் செய்துவிடுவோம்." என அட்மிரல் பராவெல்லி பொறி தெறிக்க முழங்கினார்.

லிபியர்கள் சரணடையவில்லை. மாறாக, தலைநகரைவிட்டு வேறிடங்களுக்கு ஓடி மறைந்தனர். விளைவு 3 நாட்களாக முசோலினியின் படை திரிப்போலியின் மீது குண்டு மாரி பொழிந்தது. திரிப்போலிடேனியன்ஸ் (Tripolitanians) என்ற பெயரில் ஒரு புது பிரகடனத்தை இத்தாலி வெளியிட்டது.

இத்தாலிக்கும் லிபியாவுக்குமிடையே உக்கிரப் போர் மூண்டது. தமது நாட்டு பாலைவனப் புவியியல் அமைப்பைப் பற்றி நன்கு பரிச்சயமுள்ளவர் உமர் முக்தார். அந்த அறிவைப் பயன்படுத்தி இத்தாலிக்கெதிராகப் போர்புரியும் உத்திகளைத் தன் படை வீரர்களுக்குக் கற்றுக் கொடுத்தார்.
அன்று உலகில் மிகவும் பலம் பொருந்திய ஒரு அணியாக பெனிட்டோ முசோலினி (Benito Mussolini) படை விளங்கியது. எனினும், பாலைவனப் புவியியலை அவர்கள் புரிந்துகொள்ள முடியாமல் தடுமாறினர்.

*ஒமர் முக்தார்* தொழில் ரீதியாக குரானை போதிக்கும் ஆசான். ஆனாலும் மிகச்சிறந்த கொரில்லா முறை போர்தந்திரவாதியாக விளங்கினார். தன் இயக்கத்தினருக்கு இவரே ஆசானாக இருந்து கொரில்லா போர் முறையை பயிற்றுவித்தார். பாலைவனங்களில் போர் புரியும் தந்திரங்களையும் அறிந்தவர். பல நேரங்களில் இத்தாலியப் படையை தாக்குதலினால் நிலைகுலையச் செய்திருக்கின்றார். இருப்பினும் 1931ம் ஆண்டு செப்டம்பர் 11ம் திகதி பாசிஸ இத்தாலிப் படையினரால் உமர் முக்தார் சுற்றிவளைக்கப்பட்டு கைது செய்யப்பட்டார். இதனால் 20 ஆண்டுகாலம் தொடர்ந்த போர் முடிவுக்கு தளர்ந்தது இறுதியில் இத்தாலியப் படைகளால் சிறைப்பிடிக்கப்பட்டு **மரணதணைடனை** விதிக்கப்பட்டு தூக்கிலிடப்பட்டார்.

பதிவுகள்
--------

ஒமர் முக்தார் கைது செய்யபட்டு தண்டனையை எதிர்நோக்கியிருந்தபொழுது எடுக்கப்பட்ட புகைப்படம் இத்தாலி நாட்டுக்கெதிராக லிபியா மக்களைக் கிளர்ந்தெழச் செய்தது. இவருடைய *வாழ்க்கை வரலாறு*  மற்றும் போராட்டங்களைச் சித்தரிக்கும் விதமாக ஆங்கிலத் திரைப் படம் **ஒமர் முக்தார்** என்ற பெயரில் 1980 களில் வெளியிடப்பட்டது. மக்களிடையே அத்திரைப்படம் மகத்தான வரவேற்பைப் பெற்றது என்பது குறிப்பிடத்தக்கது.
**வோர்னர் பார்க் பல்பகுதி விளையாட்டரங்கம்** பசேடிரே, செயிண்ட். கிட்சில், செயிண்ட். கிட்ஸ் நெவிசில் அமைந்துள்ள பல்தொகுதி விளையாட்டரங்கமாகும். இது 2007 உலகக்கோப்பை துடுப்பாட்ட போட்டிகளின் போது குழு A போட்டிகள் நடைபெற்ற வோர்னர் பார்க் மைதானதையும் உள்ளடக்கியதாகும். விளையாட்டரங்கின் கிழக்குப்பகுதியில் துடுப்பாட்ட மைதானம் அமைந்துள்ளது. இங்கு 4000 பார்வையாளர்களுகான இருக்கை வசதிகள் உள்ளதோடு 10,000 பேருக்கான தற்காலிக பார்வையாளர் அரங்குகள் முக்கிய விளையாட்டு போடிகளின் போது அமைக்கப்படும். இவ்விளையாட்டரங்கம் சீன குடியரசின் 2.72 மில்லியன் அமெரிக்க டாலர் உதவியுடன் அமைக்கப்பட்டதாகும். துடுப்பாட்ட மைதானத்துக்கும் தடகளப் போட்டி மைதானம் என்பவற்றின் கட்டுமான பணிகளுக்கான மொத்தச் செலவு 12 மில்லியன் அமெரிக்க டாலர் ஆகும். விளையாட்டரங்கின் மேற்கு பகுதியில் கால்பந்தாட்ட மைதானமும், 400 மீட்டர் நீள ஓட்டப்போட்டிகளுக்கான ஓடுதளம், டெணிஸ் மைதானங்கள் 3, வலை/கூடைப் பந்து மைதானங்கள் 3, லென் எரிஸ் துடுப்பாட்ட அகடமி, களியாட்ட மைதானம் என்பன அமைந்துள்ளன.

இவற்றையும் பார்க்க
------------------

* துடுப்பாட்டம்
* 2007 உலகக்கோப்பை துடுப்பாட்டம்

வெளியிணைப்புகள்
---------------

* வோர்னர் பார்க் பல்பகுதி விளையாட்டரங்கம் படிமங்களும் திரைப்படங்களும்

  



|  |  |
| --- | --- |
| **2007 துடுப்பாட்ட உலகக்கிண்ண அரங்கங்கள்** | * பா
* உ
* தொ
 |
| கென்சிங்டன் ஓவல் அரங்கம் (பார்படோசு) | குயிண்ஸ் பார்க் அரங்கம் ( கிரெனடா) | சபினா பார்க் அரங்கம் (யமேக்கா) | சர் விவியன் ரிச்சட்ஸ் அரங்கம் (அன்டிகுவா பர்புடா) | புரொவிடன்ஸ் அரங்கம் ( கயானா) | வோர்னர் பார்க் அரங்கம் (செயிண்ட். கிட்ஸ் நெவிஸ்) | Beausejour அரங்கம் (செயிண்ட். லூசியா) | குயிண்ஸ் பார்க் ஓவல் அரங்கம் (திரினிடாட் டொபாகோ) | 2007 துடுப்பாட்ட உலகக்கிண்ண சின்னம் |

17°17′55″N 62°43′19″W﻿ / ﻿17.29861°N 62.72194°W﻿ / 17.29861; -62.72194